CELEX: 62008TN0156
Language: mt
Date: 2008-04-24 00:00:00
Title: Kawża T-156/08 P: Appell ippreżentat fl- 24 ta' April 2008 minn R mid-digriet mogħti fid- 19 ta' Frar 2008 mit-Tribunal għas-Servizz Pubbliku fil-Kawża F-49/07, R vs Il-Kummissjoni

5.7.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 171/39
            
         Appell ippreżentat fl-24 ta' April 2008 minn R mid-digriet mogħti fid-19 ta' Frar 2008 mit-Tribunal għas-Servizz Pubbliku fil-Kawża F-49/07, R vs Il-Kummissjoni
   (Kawża T-156/08 P)
   (2008/C 171/75)
   Lingwa tal-kawża: Il-Franċiż
   Partijiet
   
      Appellanti: R (Brussell, il-Belgju) (rappreżentant: Y. Minatchy, avocat)
   
      Appellata: Il-Kummissjoni tal-Komunitajiet Ewropej
   Talbiet ta' l-appellanti
   
               —
            
            
               tannulla d-digriet mogħti mit-Tribunal għas-Servizz Pubbliku ta' l-Unjoni Ewropea fid-19 ta' Frar 2008, fil-Kawża F-49/07;
            
         
               —
            
            
               tilqa' t-talbiet għal annullament u għall-kumpens ta' danni mressqa mill-appellanti fl-ewwel istanza;
            
         
               —
            
            
               tikkundanna lill-appellata għall-ispejjeż kollha.
            
         Aggravji u argumenti prinċipali
   Permezz ta' dan l-appell, l-appellanti qed titlob l-annullament tad-digriet tat-Tribunal għas-Servizz Pubbliku (TSP) li ċaħad bħala inammissibbli r-rikors li permezz tiegħu talbet, minn naħa, l-annullament tat-totalità tal-perijodu ta' prova tagħha kif ukoll ta' l-atti kollha magħmula f'dak il-kuntest, inkluż ir-rapport ta' tmiem il-perijodu ta' prova, u, min-naħa l-oħra, kumpens għad-dannu allegatament imġarrab.
   In sostenn ta' l-appell tagħha, l-appellanti tinvoka, minn naħa, ksur tad-drittijiet ta' difiża tagħha, safejn it-TSP ma kkunsidrax ċerti elementi u ċerti dokumenti mressqa mill-appellanti u, min-naħa l-oħra, interpretazzjoni żbaljata tar-Regoli tal-Proċedura tat-TSP u tar-Regolamenti tal-Persunal tal-Komunitajiet Ewropew. L-appellanti tinvoka wkoll żbalji manifesti fl-evalwazzjoni tal-fatti.